ཕྱི་ཟླ་༨ཚེས་༡༠དང་༡༣ཉིན་ཇི་ནི་ཝ་གྲོང་ཁྱེར་ནང་ཚོགས་པའི་འཛམ་གླིང་མཉམ་འབྲེལ་རྒྱལ་ཚོགས་ཀྱི་མི་རིགས་དབྱེ་འབྱེད་འགོག་ཐབས་ཚོགས་ཆུང་ནས་རྒྱ་ནག་དམར་ཤོག་གཞུང་གི་སྙན་ཐོར་བསྐྱར་ཞིབ་གནང་བར་འདི་ག་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གི་ངོས་ནས་དགའ་བསུ་བྱེད་བཞིན་ཡོད་ལ།རྒྱལ་ཚོགས་ཀྱི་མི་རིགས་དབྱེ་འབྱེད་འགོག་ཐབས་ཚོགས་ཆུང་གིས་བསྐྱར་ཞིབ་ཀྱི་མཇུག་སྡོམ་གྲུབ་འབྲས་དེ་ཕྱི་ཟླ་༨ཚེས་༣༠ཉིན་བཏོན་ཡོད་པ་རེད།བསྐྱར་ཞིབ་མ་གནང་སྔོན་ལ།འདི་ག་ལྟེ་གནས་ཁང་གི་ངོས་ནས་མི་རིགས་དབྱེ་འབྱེད་འགོག་ཐབས་ཚོགས་ཆུང་ལ་རྒྱ་གཞུང་གིསརིགས་རུས་དབྱེ་འབྱེད་ཀྱི་རྣམ་པ་མཐའ་དག་འགོག་པའི་རྒྱལ་སྤྱིའི་སྤྱི་ཆིངསལག་བསྟར་བྱས་ཡོད་མེད་ཀྱི་དངོས་ཡོད་གནས་སྟངས་སྐོར་གྱི་སྙན་ཐོ་ཞིག་ཕུལ་ཡོད་ལ།སྙན་ཐོའི་ནང་དུ་རྒྱ་གཞུང་གི་མི་རིགས་དབྱེ་འབྱེད་ཀྱི་སྲིད་ཇུས་དང་ལག་བསྟར།ལྷག་པར་དུ་བོད་མི་རྣམས་ལ་དབྱེ་འབྱེད་ཟུར་ཕུད་བཏང་བ་དེས།བོད་ནང་གི་འགྲོ་བ་མིའི་ཐོབ་ཐང་ལ་རྡོག་རོལ་བཏང་བ་དང་།མི་རིགས་དབྱེ་འབྱེད་ཀྱི་སྲིད་ཇུས་ལ་བརྟེན་ནས་བོད་མིའི་འགྲོ་འདུག་རང་དབང་ལ་དམ་དྲག་དང་།གང་བྱུང་བཀག་ཉར་དང་མནར་གཅོད་བཏང་བ།བཙོན་ཁང་དུ་འདས་གྲོངས་ཕྱིན་པ།བོད་ནང་གི་བོད་མིའི་འཚོ་གནས་ཡར་རྒྱས་གཏོང་རྒྱུ་ལས་ལྡོག་སྟེ་དབུལ་ཕོངས་བཟོས་པ།བོད་སྐད་ཡིག་བཀོལ་སྤྱོད་ཐོབ་ཐང་རྡོག་རོལ་བཏང་བའི་དངོས་ཡོད་གནས་སྟངས་གསལ་སྟོན་བྱས་ཡོད།འདི་ག་ལྟེ་གནས་ཁང་གིས་ད་དུང་སྤྲུལ་སྐུ་བསྟན་འཛིན་བདེ་ལེགས་རིན་པོ་ཆེའི་ཚ་མོ་ཉི་མ་ལྷ་མོའི་ཚབ་བྱས་ཏེ་ཚོགས་ཆུང་དེ་ལ་ཞུ་སྙན་ཞིག་ཕུལ་ནང་སྤྲུལ་སྐུ་བསྟན་འཛིན་བདེ་ལེགས་རིན་པོ་ཆེ་བཙོན་ཁང་དུ་སྐུ་གྲོངས་པའི་གནས་ཚུལ་ཞིབ་ཕྲ་དང་།བསྟན་འཛིན་བདེ་ལེགས་རིན་པོ་ཆེ་སྐུ་གྲོངས་པའི་གནས་སྟངས་ཐད་ལ་ཞིབ་འཇུག་གིས་མང་ཚོགས་ལ་གསལ་བཤད་བྱེད་དགོས་པའི་འབོད་སྐུལ་ཞུས་ཡོད་པ་དང་།འདི་ག་ལྟེ་གནས་ཁང་གི་ངོས་ནས་མི་རིགས་དབྱེ་འབྱེད་འགོག་ཐབས་ཚོགས་ཆུང་ནས་རྒྱ་ནག་གཞུང་ལ་ཞིབ་འཇུག་དེ་ཡང་ཕྱི་གསལ་ནང་གསལ་དང་།ཕྱོགས་རིས་མེད་པ་དང་རང་དབང་ཅན་གྱི་ཐོག་ནས་ཞིབ་འཇུག་གནང་དགོས་པའི་ཛ་དྲག་གི་འབོད་སྐུལ་ཡང་ཞུས་ཡོད།མཉམ་འབྲེལ་རྒྱལ་ཚོགས་ཀྱི་མི་རིགས་དབྱེ་འབྱེད་འགོག་ཐབས་ཚོགས་ཆུང་ནས་རྒྱ་གཞུང་གི་སྙན་ཐོར་བསྐྱར་ཞིབ་བྱས་པ་བརྒྱུད་ནས།བློ་འཚབ་དང་འབྲེལ་ཡོད་འབོད་སྐུལ་དོན་ཚན་༢༡བཏོན་པའི་ནང་དུ།ཡར་རྒྱས་འཛུགས་སྐྲུན་དང་དབུལ་ཕོངས་ཉམ་ཐགཡུལ་མི་གནས་སྤོར།ས་ཞིང་འཕྲོག་ལེན།སློབ་གསོ་དང་འཕྲོད་བསྟེན།གཞུང་འབྲེལ་མིན་པའི་སྤྱི་མང་།གསལ་ཁ་མེད་པའི་འཇིག་སྐུལ་དྲག་སྤྱོད་དང་ཁ་བྲལ་རིག་ལུགས་སོགས་ཀྱི་འགྲེལ་བརྗོད།མི་སྤྱོད་ལས་འདས་པའི་གདུག་རྩབ་དང་མནར་གཅོད།དེ་བཞིན་བོད་རིགས་དང་ཡུ་གུར།སོག་རིགས་བཅས་ཀྱི་གནས་སྟངས་འཁོད་འདུགཚོགས་ཆུང་གི་ངོས་ནས་བོད་མིིའི་འགྲོ་འདུག་རང་དབང་དང་སྐད་ཡིག་ཐོབ་ཐང་སྐོར་ལ་བློ་འཚབ་ཀྱིས་རྒྱ་གཞུང་ལ་འབོད་སྐུལ་ཞུས་པ་གཤམ་གསལ།༡༽བོད་མི་ཚོ་བོད་རང་སྐྱོང་ལྗོངས་ཀྱི་ཕྱི་ནང་དང་ཕྱིའི་རྒྱལ་ཁབ་ཁག་ནང་འགྲོ་འོང་བྱེད་པའི་ཁྲིམས་སྒྲིག་ལ་བསྐྱར་ཞིབ་ཀྱིས།ཕྱི་སྐྱོད་ལག་འཁྱེར་དང་འབྲེལ་བའི་མི་རིགས་དབྱེ་འབྱེད་ཀྱི་དཀའ་ཁག་སེལ་དགོས།༢༽བོད་རང་སྐྱོང་ལྗོངས་ཀྱི་ཁྲིམས་འཛིན་ལམ་ལུགས་དང་གསར་འགྱུར་བརྒྱུད་ལམ།ཤེས་ཡོན་སློབ་གོས་བཅས་ཀྱི་ནང་དུ་བོད་སྐད་ཡིག་བེད་སྤྱོད་ཀྱིས་སྐད་ཡིག་རྒྱུན་འཛིན་དར་སྤེལ་གཏོང་དགོས།༣༽གྲངས་ཉུང་མི་རིགས་ཀྱི་སྐད་ཡིག་ཁྱབ་སྤེལ་དང་དམ་དྲག་ཅི་ཡོད་སྐོར་གྱི་དངོས་ཡོད་གནས་ཚུལ་སྙན་སེང་ཞུ་དགོས།དེ་ཡང་ཉེ་ཆར་རྒྱ་གཞུང་གིས་བོད་སྐད་ཡིག་གི་ཐོབ་ཐང་དོན་གཉེར་བ་བཀྲ་ཤིས་དབང་ཕྱུག་ལ་ཁ་བྲལ་གྱི་ངན་སྐུལ་བྱས་པའི་ཉེས་འཛུགས་འོག་ཏུ་དུས་བཙོན་ཉེས་ཆད་བཅད་པ་ལྟར།ཚོགས་ཆུང་གི་ངོས་ནས།རྒྱ་གཞུང་གིས་བོད་སྐད་ཡིད་བཀོལ་སྤྱོད་དང་ཡར་རྒྱས་ཐད་ཀྱི་དམ་དྲག་དང་།བོད་སྐད་ཡིག་གི་ཐོབ་ཐང་ཞུ་གཏུག་ལས་འགུལ་ནི་ཁྲིམས་འགལ་དུ་བསྙད་པར་བློ་འཚབ་གནང་ཡོད་ལ།ཚོགས་ཆུང་གི་ངོས་ནས་དམིགས་བསལ་རྒྱ་གཞུང་གི་ཁྲིམས་ར་ཚོགས་དུས་ནམ་ཞར་བོད་སྐད་ཡིག་མིན་པར་རྒྱ་སྐད་རྒྱ་ཡིག་ཁོ་ན་བེད་སྤྱོད་པའི་ཐད་ལའང་བློ་འཚབ་གནང་ཡོད་ལ།འདི་ག་ལྟེ་གནས་ཁང་གི་ངོས་ནས་ཀྱང་དངོས་ཡོད་གནས་སྟངས་དེ་ནི་འདི་ལོའི་ཕྱི་ཟླ་༡ནང་རྒྱ་གཞུང་གིས་བཀྲ་ཤིས་དབང་ཕྱུག་ལ་ཁྲིམས་བཤེར་བྱས་སྐབས་ཤེས་རྟོགས་བྱུང་བ་ལྟ་བུ་རེད།ཕྱི་ཟླ་༨